Document ID: 31995D0322

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1995 για τροποποίηση της απόφασης 79/542/ΕΟΚ του Συμβουλίου, και των αποφάσεων 92/260/ΕΟΚ, 93/195/ΕΟΚ, 93/196/ΕΟΚ και 93/197/ΕΟΚ της Επιτροπής, όσον αφορά τους υγειονομικούς όρους και την κτηνιατρική πιστοποίηση που διέπουν την προσωρινή είσοδο και την επανείσοδο αλόγων τα οποία είναι εγγεγραμμένα σε μητρώα, και τις εισαγωγές, από το Μαρόκο στην Κοινότητα, ιπποειδών τα οποία προορίζονται για σφαγή, ιπποειδών εγγεγραμμένων σε μητρώα και ιπποειδών τα οποία προορίζονται για αναπαραγωγή και παραγωγή (Κείμενο που παρουσιάζει ενδιαφέρον για τον ΕΟΧ) (95/322/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/426/ΕΟΚ του Συμβουλίου της 26ης Ιουνίου 1990 για τους υγειονομικούς όρους που διέπουν τη διακίνηση και τις εισαγωγές ιπποειδών από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 12, 13, 15, 16, 18 και 19 σημείο ii),
Εκτιμώντας:
ότι με την απόφαση 79/542/ΕΟΚ (2) του Συμβουλίου, όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, έχει θεσπισθεί κατάλογος τρίτων χωρών από τις οποίες τα κράτη μέλη επιτρέπουν να εισάγονται βοοειδή, χοιροειδή, ιπποειδή, αιγοπρόβατα, νωπό κρέας και προϊόντα με βάση το κρέας 7 ότι οι υγειονομικοί όροι και η κτηνιατρική πιστοποίηση για την προσωρινή είσοδο αλόγων εγγεγραμμένων σε μητρώα, για τις εισαγωγές ιπποειδών τα οποία προορίζονται για σφαγή, και για τις εισαγωγές ιπποειδών εγγεγραμμένων σε μητρώα και ιπποειδών τα οποία προορίζονται για αναπαραγωγή και παραγωγή, έχουν θεσπισθεί, αντιστοίχως, με τις αποφάσεις 92/260/ΕΟΚ (3), 93/196/ΕΟΚ (4) και 93/197/ΕΟΚ (5) της Επιτροπής, όπως τροποποιήθηκαν τελευταία από την πράξη προσχώρησης της Αυστρίας, της Φινλανδίας και της Σουηδίας, και για την επανείσοδο αλόγων εγγεγραμμένων σε μητρώα μετά από προσωρινή εξαγωγή, με την απόφαση 93/195/ΕΟΚ (6) της Επιτροπής, όπως τροποποιήθηκε τελευταία από την απόφαση 95/99/ΕΚ (7) 7 ότι μετά από μία αποστολή κτηνιατρικής επιθεώρησης της Επιτροπής στο Μαρόκο και μετά από τη λήψη μίας διεξοδικής αναφοράς σχετικά με τα μέτρα ελέγχου που έχουν ληφθεί από τις αρμόδιες αρχές του Μαρόκου, η υγειονομική κατάσταση που επικρατεί εκεί όσον αφορά τα ιπποειδή φαίνεται ότι ελέγχεται ικανοποιητικά από καλά διαρθρωμένες και οργανωμένες κτηνιατρικές υπηρεσίες 7 ότι το Μαρόκο είναι τώρα πλέον απαλλαγμένο από την αφρικανική πανώλη των ίππων επί χρονικό διάστημα μεγαλύτερο των δύο ετών, και δεν έχει διενεργηθεί συστηματικός εμβολιασμός για την πρόληψη αυτής της νόσου κατά τη διάρκεια των δώδεκα τελευταίων μηνών 7 ότι οι κτηνιατρικές αρχές του Μαρόκου έχουν αναλάβει την υποχρέωση να γνωστοποιούν, στην Επιτροπή και στα κράτη μέλη, εντός 24 ωρών και με χρήση τηλεομοιοτύπου, τηλεγραφήματος ή τηλετύπου, την επιβεβαίωση της εκδήλωσης οποιασδήποτε λοιμώδους ή μολυσματικής νόσου των ιπποειδών η οποία αναφέρεται στην οδηγία 90/426/ΕΟΚ του Συμβουλίου, καθώς επίσης και οποιαδήποτε τροποποίηση της πολιτικής του εμβολιασμού ή των εισαγωγών όσον αφορά τα ιπποειδή 7 ότι οι υγειονομικοί όροι και η κτηνιατρική πιστοποίηση πρέπει να θεσπισθούν αναλόγως της υγειονομικής κατάστασης που επικρατεί όσον αφορά τα ζώα στην προαναφερόμενη τρίτη χώρα 7 ότι η παρούσα απόφαση αφορά μόνο τα άλογα τα οποία είναι εγγεγραμμένα σε μητρώα 7 ότι πρέπει να τροποποιηθούν, αναλόγως, οι αποφάσεις 79/542/ΕΟΚ, 92/260/ΕΟΚ, 93/195/ΕΟΚ, 93/196/ΕΟΚ και 93/197/ΕΟΚ 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο μέρος 1 του παραρτήματος της απόφασης 79/542/ΕΟΚ του Συμβουλίου, στην στήλη «ζωντανά ζώα» κάτω από την επικεφαλίδα «ειδικές παρατηρήσεις», απαλείφεται η υποσημείωση 6 που αναφέρεται στο Μαρόκο.
Άρθρο 2
Η απόφαση 92/260/ΕΟΚ της Επιτροπής τροποποιείται ως εξής:
1. Η ονομασία «Μαρόκο» προστίθεται με αλφαβητική σειρά στον κατάλογο των τρίτων χωρών της ομάδας Ε του παραρτήματος Ι.
2. Η ονομασία «Μαρόκο» προστίθεται με αλφαβητική σειρά στον κατάλογο των τρίτων χωρών στον τίτλο του υγειονομικού πιστοποιητικού που αναφέρεται στην ομάδα Ε του παραρτήματος ΙΙ.
Άρθρο 3
Η απόφαση 93/195/ΕΟΚ της Επιτροπής τροποποιείται ως εξής:
1. Η ονομασία «Μαρόκο» προστίθεται με αλφαβητική σειρά στον κατάλογο των τρίτων χωρών της ομάδας Ε του παραρτήματος Ι.
2. Η ονομασία «Μαρόκο» προστίθεται με αλφαβητική σειρά στον κατάλογο των τρίτων χωρών της «ομάδας Ε» στον τίτλο του υγειονομικού πιστοποιητικού που αναφέρεται στο παράρτημα ΙΙ.
Άρθρο 4
Η ονομασία «Μαρόκο» προστίθεται στον κατάλογο τρίτων χωρών ο οποίος αναφέρεται στην υποσημείωση 3, ομάδα Ε του παραρτήματος ΙΙ της απόφασης 93/196/ΕΟΚ της Επιτροπής.
Άρθρο 5
Η απόφαση 93/197/ΕΟΚ της Επιτροπής τροποποιείται ως εξής:
1. Η ονομασία «Μαρόκο» προστίθεται με αλφαβητική σειρά στον κατάλογο των τρίτων χωρών της ομάδας Ε του παραρτήματος Ι.
2. Η ονομασία «Μαρόκο» προστίθεται με αλφαβητική σειρά στον κατάλογο τρίτων χωρών στο πρώτο ήμισυ της φράσης του τίτλου που αναφέρεται σε άλογα εγγεγραμμένα σε μητρώα του υγειονομικού πιστοποιητικού που προβλέπεται στην ομάδα Ε του παραρτήματος ΙΙ.
Άρθρο 6
Η παρούσα απόφαση απευθύνεται σ' όλα τα κράτη μέλη.
Βρυξέλλες, 25 Ιουλίου 1995.

Labels: 3
18
6